cyanic-selkie/wikianc huggingface dataset:
ดิ เอ็กซ์เพ็นเดเบิลส์ โคตรคนทีมมหากาฬ 3
เรื่องย่อ
เมื่อกลับมาที่สหรัฐฯ รอสได้รับภารกิจจากเจ้าหน้าที่ CIA แม็กซ์ ดรัมเมอร์ ให้จับตัวสโตนแบงส์มาขึ้นศาลอาญาระหว่างประเทศ รอสยอมรับภารกิจแต่ตัดสินใจยุบทีมเอ็กซ์เพ็นเดเบิลส์เพื่อไม่ให้ลูกทีมตัวเองต้องบาดเจ็บเหมือนซีซาร์ รอสเดินทางไปลาสเวกัสเพื่อพบกับโบนาปาร์ต เพื่อนเก่าเพื่อขอให้ช่วยหาสมาชิกทีมใหม่ ซึ่งประกอบไปด้วยจอห์น สไมลี, ลูน่า, ธอร์นและมาร์ส นอกจากนี้ยังมีกัลโก นักแม่นปืนผู้ซึ่งขอร้องให้รอสรับตนเข้าทีม แต่รอสปฏิเสธ
ทีมใหม่ของรอสไปพบกับเทรนช์ เมาเซอร์ เพื่อนและคู่แข่งของรอส ดรัมเมอร์นำทั้งหมดไปที่โรมาเนียและจับตัวสโตนแบงส์ได้ในที่สุด แต่สโตนแบงส์ให้ลูกน้องตามมาจัดการขบวนรถของรอสและจับตัวสไมลี ลูน่า ธอร์นและมาร์สไป ส่วนรอสซึ่งถูกแรงระเบิดกระเด็นตกลงไปในแม่นำได้ฆ่าคนของสโตนแบงส์ที่ถูกส่งมาจับตัวเขาจนหนีรอดไปได้
ต่อมาสโตนแบงส์ส่งวิดีโอท้าให้รอสเข้ามาชิงตัวสมาชิกทีมใหม่ที่ตอนนี้ถูกจับอยู่ในประเทศอัสเมนิสถาน รอสตั้งใจจะเดินทางไปที่นั่นคนเดียวแต่พบกับกัลโกซึ่งขอร่วมทางไปด้วย และพบอดีตสมาชิกทีมเอ็กซ์เพ็นเดเบิลส์ที่ขอร่วมในภารกิจครั้งนี้ เมื่อเดินทางไปถึงอาคารที่สมาชิกทีมใหม่ถูกจับตัวไว้ รอสพบว่าอาคารหลังนี้ถูกวางระเบิดและทหารอัสเมนิสถานกำลังจะบุกอาคาร รอสจึงขอให้ลูกทีมทุกคนร่วมกันต่อสู้กับสโตนแบงส์ และให้ธอร์นถ่วงเวลาระเบิดไว้ได้ราว ๆ เกือบครึ่งชั่วโมง ต่อมาดรัมเมอร์ เมาเซอร์และหยิน หยางตามมาสมทบทางเฮลิคอปเตอร์
ลูกทีมคนอื่น ๆ ร่วมกันต่อสู้กับทหารของอัสเมนิสถาน ส่วนรอสและสโตนแบงส์สู้กันตัวต่อตัวจนกระทั่งสโตนแบงส์ถูกรอสยิงเสียชีวิต เมื่อแบตเตอรีของอุปกรณ์ที่ธอร์นใช้ถ่วงเวลาระเบิดหมดลง อาคารก็เริ่มระเบิดและพังถล่ม ดรัมเมอร์ตัดสินใจขับเฮลิคอปเตอร์ออกมาก่อนโดยมีลูกทีมของรอสทุกคนอยู่บนเครื่อง ส่วนรอสคว้าเชือกที่ผูกไว้กับเฮลิคอปเตอร์ได้ทันเวลาพอดีก่อนอาคารทั้งหลังจะถล่ม
หลังซีซาร์หายดีจากอาการบาดเจ็บ รอสยอมรับกัลโก สไมลี ลูน่า ธอร์นและมาร์สเข้าร่วมทีม ทั้งหมดร่วมฉลองกันในบาร์
มหาวิทยาลัยเสรีอัมสเตอร์ดัม
มหาวิทยาลัยเสรีอัมสเตอร์ดัม (Vrije Universiteit Amsterdam หรือย่อว่า VU Amsterdam) เป็นมหาวิทยาลัยขนาดใหญ่แห่งหนึ่งในกรุงอัมสเตอร์ดัม ประเทศเนเธอร์แลนด์ ตั้งขึ้นเมื่อปี ค.ศ. 1880 ความหมายของชื่อมหาวิทยาลัย Vrije Universiteit ในภาษาดัตช์หมายถึง มหาวิทยาลัยเสรี (คำว่า Vrije ในที่นี้แปลว่า "เสรี") กล่าวคือ เป็นอิสระจากทั้งภาครัฐและคริสตจักรดัตช์ปฏิรูป มักเป็นที่รู้จักกันในอักษรย่อ VU (เฟอู) แม้มหาวิทยาลัยจะถูกก่อตั้งขึ้นโดยสถาบันเอกชน แต่ก็ได้รับการสนับสนุนงบประมาณจากรัฐบาลเช่นกันนับตั้งแต่ปี ค.ศ. 1970 เป็นต้นมา มหาวิทยาลัยตั้งอยู่ทางตอนใต้ของอัมสเตอร์ดัม ถัดจากย่านธุรกิจเซาดัส
เมื่อปี ค.ศ. 2014 มีนักศึกษาลงทะเบียนในระบบทั้งสิ้น 23,656 คน มีบุคลากรฝ่ายวิชาการและนักวิจัย 2,263 คน และบุคลากรฝ่ายสนับสนุนอีก 1,410 คน งบประมาณสามในสี่มาจากการจัดสรรของรัฐบาล และอีกหนึ่งในสี่มาจาการเก็บค่าเล่าเรียน ทุนวิจัย และทุนเอกชน
แม่น้ำคาโนะ
แม่น้ำคาโนะ (狩野川 (Kano-gawa)) เป็นแม่น้ำในจังหวัดชิซูโอกะ ประเทศญี่ปุ่น มีความยาว 46 กิโลเมตร พื้นที่ลุ่มน้ำ 853 ตารางกิโลเมตร มีต้นน้ำเริ่มต้นจากภูเขาอามางิตอนกลางของคาบสมุทรอิซุ ไหลลงสู่อ่าวซูรูงะ ในนครนูมาซุ
81 เจมิโนรัม
81 เจมิโนรัม เป็นดาวในกลุ่มดาวคนคู่ มีค่าความส่องสว่างปรากฏคือ 4.88
ชีวิตศิลปิน
ชีวิตศิลปิน หรือ ชีวิตจิตรกร, ประติมากร, และสถาปนิกผู้ดีเด่น (Le Vite delle più eccellenti pittori, scultori, ed architettori; Lives of the Most Excellent Painters, Sculptors, and Architects) เป็นหนังสือชีวประวัติที่เขียนในคริสต์ศตวรรษที่ 16 โดย จิตรกรและสถาปนิก จอร์โจ วาซารี ซึ่งถือกันว่าอาจจะเป็นหนังสือเกี่ยวกับศิลปะที่สำคัญที่สุดและยังใช้อ้างอิงกันมากที่สุดในวงการศิลปะ “เป็นงานเขียนเกี่ยวกับศิลปะที่สำคัญที่สุดในสมัยเรอเนซองส์” และ “เป็นรากฐานของการเขียนประวัติศาสตร์ศิลปะ” ชื่อหนังสือมักจะเรียกกันสั้นๆ ว่า “Vite” หรือ “Lives” หรือ “ชีวิตศิลปิน”
แฟรงค์ โอโปคู อาเชียมปง
แฟรงค์ โอโปคู อาเชียมปง (Frank Opoku Acheampong) เกิดเมื่อวันที่ 16 ตุลาคม พ.ศ. 2536 เป็นนักฟุตบอลชาวกานา ปัจจุบันเล่นในตำแหน่งกองหน้า ให้กับเทียนจิน ไท่ต้า ในไชนีสซูเปอร์ลีก
ประวัติ
เกิดเมื่อวันที่ 16 ตุลาคม พ.ศ. 2536 ในเมืองอักกรา เป็นนักฟุตบอลชาวกานา อาเชียมปงติดทีมชาติตั้งแต่วัย 16 ปี โดยได้รับคัดเลือกให้ไปเล่นในการคัดทีมชาติชุดเยาวชน ตั้งแต่ปี พ.ศ. 2549 แล้วได้เล่นแบบในทีมชาติเต็มตัวในปี พ.ศ. 2553 ในวัย 20 ปี แล้วในสโมสรอาชีพครั้งแรกกับ คิงส์ ไฟซอล เบซ์ ในประเทศกานา โดยได้ลงเล่น 25 นัดทำประตูได้ 4 ประตู เข้ามาเล่นในสโมสรฟุตบอลแถบ ทวีปเอเชีย เอเชียเป็นครั้งแรก โดยเล่นให้กับ บุรีรัมย์ ยูไนเต็ด สโมสรฟุตบอลชื่อดังจาก ไทยพรีเมียร์ลีก ในจังหวัด บุรีรัมย์ ที่ประเทศไทย เขาเป็นนักเตะแอฟริกันคนแรกในประวัติศาสตร์ที่ได้ลงเล่นกับทีมชาติชุดใหญ่ในขณะที่เล่นอยู่ในประเทศไทย โดยลงเล่นไป 4 นัด ยิงไป 1 ประตู นอกจากนี้เขายังเป็นนักเตะคนแรกที่ได้ลงเล่นในรายการยูเอฟ่า แชมเปียนส์ ลีก โดยเคยลงเล่นในประเทศไทยมาก่อน โดยปัจจุบันเขาเล่นให้กับอันเดอร์เลชท์ ในประเทศเบลเยี่ยม เขาได้มีชื่อในศึกแอฟริกัน เนชั่นส์ คัพ ในปี 2015 ซึ่งทีมชาติกานาได้เขาไปถึงรอบชิงชนะเลิศ
พานาเวีย ทอร์นาโด
พานาเวีย ทอร์นาโด (Panavia Tornado) ทอร์นาโด เป็นเครื่องบินระหว่างชาติ โดยความร่วมมือทางเทคโนโลยี จากบริษัท 3 บริษัท คือ บริษัท บีเอซี ของอังกฤษ บริษัทเมสเซอร์สมิทท์ เบอลโกว์ โบลห์ม แห่งเยอรมัน และ บริษัทแอลิตาเลีย ของอิตาลี รวมกันทางด้านเทคโนโลยีตั้งเป็นบริษัท พานาเวีย โดยทั้ง 3 บริษัทได้รับเงินสนับสนุนจากรัฐบาลทั้ง 3 ประเทศ เพื่อพัฒนาและสร้างเครื่องบินรบเอนกประสงค์สองที่นั่งและสามารถทำงานได้หลายรูปแบบเพื่อใช้สำหรับกองทัพนาโต
ระบบเครื่องยนต์ไอพ่นมีระบบสันดาปท้ายช่วยให้สามารถทำความเร็วได้ถึง 2.2 มัค หรือ 2,335 กิโลเมตร/ชั่วโมง เป็นเครื่องบินขับไล่แบบแรกที่ใช้ระบบเทคโนโลยี ฟลาย-บาย-ไวร์ และติดตั้งเรดาร์แบบที่สามารถช่วยให้บินต่ำได้ด้วยความเร็วระดับสูง สามารถบรรทุกระเบิดได้สูงสุดถึง 18,000 ปอนด์
ภารกิจและบทบาท
เทอร์นาโด เป็นเครื่องบินรบเอนกประสงค์ มีความสามารถ 6 ภารกิจสำคัญ
องค์การร่วมแห่งชาติปาโซะก์ นูนุก์รากัง
องค์การร่วมแห่งชาติปาโซะก์ นูนุก์รากัง (United Pasok Nunukragang National Organisation; Pertubuhan Kebangsaan Pasok Nunukragang Bersatu; PASOK) เป็นพรรคการเมืองระดับท้องถิ่นในมาเลเซีย มีฐานเสียงอยู่ที่รัฐซาบะฮ์ ก่อตั้งเมื่อ พ.ศ. 2521 ก่อนที่จะสลายตัวไป ซึ่งก่อนจะสลายตัว พรรคนี้ถือว่าเป็นพรรคที่เก่าแก่ที่สุดในซาบะฮ์ขณะนั้น พรรคนี้แสดงตนว่าเป็นตัวแทนของชนกลุ่มน้อยหลายกลุ่ม แม้ว่าสมาชิกส่วนใหญ่เป็นชาวกาดาซัน-ดูซุน ส่วนนูนุก์รากังเป็นสถานที่ที่เป็นต้นกำเนิดของวัฒนธรรมกาดาซัน-ดูซุน
ประวัติ
องค์การร่วมแห่งชาติปาโซะก์ นูนุก์รากังก่อตั้งขึ้นเมื่อ พ.ศ. 2521 โดยจี. เอส. ซุนดัง อดีตรองมุขมนตรีของซาบะฮ์ เพื่อเป็นพรรคการเมืองของชาวกาดาซัน ชาวดูซุน และชาวมูรุต ใน พ.ศ. 2527 ปาโซะก์เข้าร่วมกับสหพรรคซาบะฮ์ที่ตั้งขึ้นใหม่เพื่อจัดตั้งรัฐบาลผสมหลังจากที่ชนะการเลือกตั้งระดับรัฐใน พ.ศ. 2527 พรรคนี้มีปัญหาความบาดหมางในการชิงตำแหน่งหัวหน้าพรรคจนไม่ได้เข้าร่วมการเลือกตั้ง พ.ศ. 2551 และพรรคต้องล้มเลิกไปในที่สุดเมื่อ 23 พฤษภาคม พ.ศ. 2551
ฟาฆิตา
ฟาฆิตา (fajita) ในตำรับอาหารเท็กซ์-เม็กซ์หมายถึง เนื้อสัตว์ที่นำไปย่างจากนั้นผัดกับพริกหวานและหัวหอม มักเสิร์ฟบนแผ่นตอร์ติยาแป้งข้าวโพดหรือแป้งสาลี ศัพท์นี้แต่เดิมใช้เรียกเนื้อชายพื้นท้อง (skirt steak) ซึ่งเป็นส่วนของเนื้อวัวที่ใช้ทำอาหารชนิดนี้ในช่วงแรก เนื้อสัตว์ที่นิยมใช้คือเนื้อไก่และเนื้อวัวส่วนอื่น ๆ หรืออาจใช้ผักแทนเนื้อสัตว์ ในร้านอาหารทั่วไปมักปรุงเนื้อสัตว์กับหัวหอมและพริกหวานโดยมีเครื่องปรุงรสยอดนิยมคือผักกาดหั่นฝอย, ครีมเปรี้ยว, กัวกาโมเล, ซัลซา, ปิโกเดกาโย, เนยแข็งขูด, ถั่วบด และมะเขือเทศหั่นสี่เหลี่ยมลูกเต๋า
การแยกใช้อำนาจ
การแยกใช้อำนาจ เป็นแบบจำลองวิธีการปกครองรัฐ มีขึ้นครั้งแรกในกรีซโบราณ ภายใต้แบบจำลองนี้ รัฐแบ่งออกเป็นอำนาจต่าง ๆ ซึ่งแต่ละอำนาจมีอำนาจแยกเป็นเอกเทศต่อกัน และมีขอบเขตความรับผิดชอบต่างกัน เพื่อที่อำนาจของอำนาจหนึ่งจะไม่ไปขัดกับอำนาจที่สัมพันธ์กับอีกอำนาจหนึ่ง การแยกใช้อำนาจนี้ปกติแบ่งเป็นอำนาจนิติบัญญัติ อำนาจบริหารและอำนาจตุลาการ
แจ่วบอง
แจ่วบอง (ແຈ່ວບອງ) เป็นซอสพริกรสเผ็ดหวานใน อาหารลาว, อาหารไทย-อีสาน ทำด้วยพริก ข่า และส่วนผสมสมุนไพรอื่น ๆ ที่หาได้ทั่วไปใน ประเทศลาว และ ภาคอีสาน แจ่วบองบางตำรับผสมหนังควายลงไปด้วย แจ่วบองใช้เป็นเครื่องจิ้มกินกับข้าวเหนียว ผักสดหรือนึ่ง ใช้เป็นเครื่องปรุงรสสำหรับอาหารว่างของชาวลาว และ ชาวภาคอีสานที่เรียกว่า ไคแผ่น ซึ่งเป็นอาหารขึ้นชื่อของลาว และ ภาคอีสาน บางส่วน แจ่วบองสามารถเก็บไว้ได้นานโดยไม่เน่าเสียง่าย
พรรคขบวนการอินโดนีเซียยิ่งใหญ่
พรรคขบวนการอินโดนีเซียยิ่งใหญ่ (Great Indonesia Movement Party; ภาษาอินโดนีเซีย: Partai Gerakan Indonesia Raya; Gerindra)เป็นพรรคการเมืองในอินโดนีเซีย หัวหน้าพรรคคือ ปราโบโว ซูเบียนโต อดีตนายทหารของอินโดนีเซีย ปราโบโวได้ลาออกจากพรรคโกลการ์ในเดือนกรกฎาคม พ.ศ.2551 และได้จัดทีมงานเพื่อลงเลือกตั้งใน พ.ศ. 2552 พรรคนี้กล่าวอ้างว่ามีสมาชิก 15 ล้านคน โดยมีผู้สนับสนุนในชวา สุมาตรา กาลีมันตันและซูลาเวซี พรรคนี้ได้คะแนนเสียงร้อยละ 4.5 ในการเลือกตั้ง พ.ศ. 2552 และได้ 26 ที่นั่ง
พรรคเอกภาพอินโดนีเซีย
พรรคเอกภาพอินโดนีเซีย (Indonesian Unity Party; ภาษาอินโดนีเซีย: Partai Sarikat Indonesia) เป็นพรรคการเมืองในอินโดนีเซีย มีจุดกำเนิดจากการประชุมของพรรคการเมือง 15 พรรคในเดือนสิงหาคม พ.ศ. 2545 ซึ่งล้มเหลวในการทำให้ถึงคะแนนขั้นต่ำในการเลือกตั้ง พ.ศ. 2542 โดยมีแนวคิดที่พรรคการเมืองเหล่านี้จะมารวมตัวกันและจัดตั้งพรรคการเมืองใหม่ แต่เนื่องจากมีความแตกต่างทางด้านศาสนาและแนวความคิด ทำให้มี 3 พรรคที่แยกออกไป ต่อมามีอีก 2 พรรคที่แยกตัว ที่เหลืออีก 10 พรรค ตกลงรวมตัวเป็นพันธมิตร ได้มีการลงนามในบันทึกข้อตกลงทางการเมืองโบโกร์เมื่อ 24 พฤศจิกายน พ.ศ. 2545 ซึ่งมีพรรคการเมืองที่ร่วมลงนามเพียง 8 พรรค และในเดือนต่อมา จึงตั้งพรรคการเมืองใหม่ขึ้น
ในการเลือกตั้งพ.ศ. 2547 พรรคนี้ได้คะแนนเสียง 0.6% และไม่ได้รับการเลือกตั้ง พรรคนี้ลงสมัครรับเลือกตั้งอีกใน พ.ศ. 2552 ได้คะแนนเสียงเพียง 0.14% และไม่ได้รับการเลือกตั้ง
28 เมษายน
วันที่ 28 เมษายน เป็นวันที่ 118 ของปี (วันที่ 119 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 247 วันในปีนั้น
ถ้ำมั่วเกา
ถ้ำมั่วเกาพร้อมด้วยถ้ำหลงเหมิน และถ้ำยฺหวินกัง เป็นที่ที่รู้จักกันดีในจีนในฐานะเป็นแหล่งที่มีปฏิมากรรมโบราณอันงดงาม
มรดกโลก
ถ้ำมั่วเกาได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 11 เมื่อปี พ.ศ. 2530 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังนี้
ไบโอมาร์คเกอร์
ไบโอมาร์คเกอร์ (Biomarkers) หรือ ไบโอโลจิคอล มาร์คเกอร์ (Biological markers) เป็นซากดึกดำบรรพ์ที่มีโมเลกุลซับซ้อนที่ได้มาจากสารชีวเคมี โดยเฉพาะไขมันที่ยังคงอยู่ แสดงให้เห็นถึงสิ่งมีชีวิตนั้น ๆ ไบโอมาร์คเกอร์สามารถวัดได้ทั้งน้ำมันดิบ และ สารสกัดของหินต้นกำเนิดปิโตรเลียม (บิทูเมน) ทำให้สามารถหาความสัมพันธ์ของหินต้นกำเนิดปิโตรเลียมกับน้ำมันดิบ และนักธรณีสามารถแปลความหมายลักษณะเฉพาะของหินต้นกำเนิดปิโตรเลียมได้จากตัวอย่างที่เป็นน้ำมัน
ขั้นตอนการวิเคราะห์ไบโอมาร์คเกอร์
การวิเคราะห์ไบโอมาร์คเกอร์สามารถวิเคราะห์ทั้งน้ำมันดิบ และสารสกัดของหินต้นกำเนิดปิโตรเลียม บิทูเมน โดยมีขั้นตอนดังนี้
โดยสรุปขั้นตอนตามแผนภาพที่ 1
แซ็ง-โล
แซ็ง-โล (Saint-Lô, ; Sant Lo) เป็นเทศบาลของจังหวัดม็องช์ในแคว้นบัส-นอร์ม็องดีในประเทศฝรั่งเศส แซ็ง-โลตั้งอยู่ทางตะวันตกเฉียงเหนือของประเทศ
การพัฒนาของประชากร
ใน ค.ศ. 2017 เทศบาลนี้มีประชากร 19,116 คน
การพัฒนาของประชากรในแซ็ง-ครัวซ์-เดอ-แซ็ง-โล (ยุบเลิกใน ค.ศ. 1964)
การพัฒนาของประชากรในแซ็ง-ตอมา-เดอ-แซ็ง-โล (ยุบเลิกใน ค.ศ. 1964)
การล้อมบัสตอญ
การล้อมบัสตอญ เป็นการสู้รบในเดือนธันวาคม ค.ศ. 1944 ระหว่างกองกำลังอเมริกันและกองกำลังเยอรมันที่เมืองบัสตอญของประเทศเบลเยียม, เป็นส่วนหนึ่งที่มีขนาดใหญ่ของยุทธการตอกลิ่ม เป้าหมายของการรุกของเยอรมันคือท่าเรือที่แอนต์เวิร์ป ในคำสั่งเพื่อให้บรรลุเป้าหมายก่อนที่ฝ่ายสัมพันธมิตรจะสามารถจัดรวมกองกำลังใหม่ได้และนำอำนาจเหนือน่านฟ้าที่เหนือกว่าที่จะทนรับไว้ได้ กองกำลังยานเกราะของเยอรมันได้เข้ายึดเส้นทางถนนผ่านเบลเยียมตะวันออก เพราะถนนสายหลักทั้งเจ็ดสายในที่ราบสูงของป่าอาร์แดนที่หนาแน่นไปด้วยป่าไม้มาบรรจบกับบัสตอญ (Bastnach ในภาษาเยอรมัน), เพียงไม่กี่ไมล์ห่างจากชายแดนกับประเทศเพื่อนบ้านอย่างลักเซมเบิร์ก การควบคุมทางแยกเป็นสิ่งสำคัญสำหรับการโจมตีของเยอรมัน การล้อมตั้งแต่วันที่ 20 ถึง 27 ธันวาคม จนกระทั่งกองกำลังอเมริกันที่ถูกล้อมได้รับการปลดปล่อยโดยส่วนหนึ่งของกองทัพที่สามของนายพล จอร์จ เอส. แพตตัน
อัลสเตอร์
อัลสเตอร์ (Ulster,, (ออกเสียง); อัลสเตอร์สกอต: Ulstèr หรือ Ulster ; Ulaidh หรือ Cúige Uladh) เป็นหนึ่งในสี่จังหวัดของไอร์แลนด์ที่ตั้งอยู่ทางตอนเหนือของตัวเกาะ ประกอบด้วย 9 เทศมณฑล: หกแห่งประกอบเป็นไอร์แลนด์เหนือ (ส่วนหนึ่งของสหราชอาณาจักร); อีกสามแห่งที่เหลือเป็นส่วนหนึ่งของสาธารณรัฐไอร์แลนด์
มีขนาดพื้นที่ใหญ่เป็นอันดับสอง ใน 4 จังหวัดของไอร์แลนด์ (รองจากจังหวัดมุนสเตอร์) และมีประชากรมากเป็นอันดับสอง (รองจากจังหวัดเลนสเตอร์) โดยเบลฟาสต์เป็นเมืองที่ใหญ่ที่สุด อัลสเตอร์แตกต่างจากจังหวัดอื่นจากการมีผู้นับถือนิกายโปรเตสแตนต์เป็นร้อยละที่สูง แตกต่างจากจังหวัดอื่น ๆ โดยคิดเป็นเกือบครึ่งหนึ่งของประชากร ใช้ภาษาอังกฤษเป็นภาษาหลัก และ ภาษาถิ่นอัลสเตอร์อังกฤษ เป็นภาษาถิ่นหลัก ส่วนน้อยพูดภาษาไอริชเช่นกัน และยังมี Gaeltachtaí (ภูมิภาคที่พูดภาษาไอริช) ทางตอนใต้ของเทศมณฑลลันดันเดร์รี, ย่าน Gaeltacht ของเบลฟาสต์ และในเทศมณฑลโดเนกัล ซึ่งคิดเป็น 25% ของประชากรที่พูดภาษาไอริชทั้งหมดของไอร์แลนด์ ลอคเน (Lough Neagh) ทางตะวันออกเป็นทะเลสาบที่ใหญ่ที่สุดในหมู่เกาะบริติชในขณะที่ลอคแอน (Lough Erne) ทางตะวันตกเป็นหนึ่งในเครือข่ายทะเลสาบที่ใหญ่ที่สุด เทือกเขาหลัก ได้แก่ Mournes, Sperrins, Croaghgorms และ Derryveagh
“อัลสเตอร์” มาจากภาษาไอร์แลนด์ว่า “Cúige Uladh” ที่แปลว่า “หนึ่งในห้าของอูเลด” ในสมัยโบราณเกาะไอร์แลนด์แบ่งออกเป็นห้าภูมิภาค โดยมีกลุ่มชนเผ่าอูเลดตั้งถิ่นฐานอยู่ทางตอนเหนือสุดของบริเวณ ส่วนหลังของชื่ออาจจะมาจากภาษาไอริช “tír” หรือภาษานอร์สโบราณ “staðr” ทั้งสองคำมีความหมายเหมือนกันว่า “ดินแดน”
รถไฟฟ้าเชื่อมท่าอากาศยาน (เอ็มทีอาร์)
รถไฟฟ้าเชื่อมท่าอากาศยาน (เอ็มทีอาร์) เส้นทางรถไฟฟ้าสายหนึ่งของระบบเอ็มทีอาร์ ในฮ่องกง เชื่อมต่อระหว่างใจกลางนครฮ่องกงกับท่าอากาศยานนานาชาติฮ่องกง (เป็นเส้นทางเดียวที่เชื่อมต่อ) โดยเส้นทางนี้ไม่ถูกนับว่าเป็นเส้นทางรถไฟใต้ดินเหมือนเส้นทางอื่น ๆ ความถี่ในการเดินรถปกติทุก ๆ 10 นาที และกลางคืน 12 นาที ความเร็ว 130 กิโลเมตรต่อชั่วโมง ใช้เวลาในการเดินทาง 24 นาที
เปาลา เฟร์นังจิส
เปาลา เฟร์นังจิส จี โซซา (Paula Fernandes de Souza) เกิดวันที่ 28 สิงหาคม ค.ศ. 1984 เป็นนักร้อง นักแต่งเพลงแนวคันทรีชาวบราซิล
แหล่งข้อมูลอื่น
1984
เจมส์ แกรม มาร์ควิสแห่งมอนท์โรสที่ 1
เจมส์ แกรม มาร์ควิสแห่งมอนท์โรสที่ 1 (James Graham, 1st Marquess of Montrose) (25 ตุลาคม ค.ศ. 1612 - 21 พฤษภาคม ค.ศ. 1650) เจมส์ แกรม มาร์ควิสเป็นขุนนางและนักการทหารชาวสกอต เจมส์ แกรมเกิดเมื่อวันที่ 25 ตุลาคม ค.ศ. 1612 เป็นบุตรของจอห์น แกรม เอิร์ลแห่งมอนท์โรสที่ 4 และแมรี รูธเว็น ต่อมาก็สมรสกับแม็กดาเลน คาร์เนกี เจมส์ แกรมเริ่มเข้าสงครามโดยการต่อสู้ข้างกลุ่มพันธสัญญาสกอตแลนด์ในสงครามสามอาณาจักร แต่ต่อมาหันไปสนับสนุน พระเจ้าชาร์ลส์ที่ 1 เมื่อสงครามกลางเมืองอังกฤษก่อตัวขึ้น ระหว่าง ค.ศ. 1644 ถึง ค.ศ. 1646 และอีกครั้งใน ค.ศ. 1650 เจมส์ แกรมเข้าต่อสู่ในฝ่ายนิยมกษัตริย์ ในที่สุดก็ถูกจับได้และถูกลงโทษโดยการแขวนคอโดยฝ่ายรัฐสภา
ดูเพิ่ม
1612 1650
มหาสงครามพิภพวานร
มหาสงครามพิภพวานร (War for the Planet of the Apes) เป็นภาพยนตร์แนวบันเทิงคดีวิทยาศาสตร์จากประเทศสหรัฐอเมริกา ออกฉายใน พ.ศ. 2560 กำกับโดย Mark Bomback และ Reeves โดยเป็นภาคต่อของ กำเนิดพิภพวานร และ รุ่งอรุณแห่งอาณาจักรพิภพวานร ซึ่งเป็นภาครีบูทของภาพยนตร์ชุดพิภพวานร นำแสดงโดย แอนดี้ เซอร์กิส, วูดดี้ ฮาร์เรลสัน, และ สตีฟ ซาห์น เป็นเรื่องราวการเผชิญหน้ากันระหว่างเหล่าวานร นำโดยซีซาร์ และมนุษย์ ที่จะนำไปสู่การตัดว่าใครจะได้ครองพิภพ แก่นเรื่องนี้มีความคล้ายคลึงกับภาพยนตร์ในเวอร์ชั่นเก่า ภาคที่ 5 ตอน สงครามพิภพวานร (Battle for the Planet of the Apes - 1973) แต่นี่ไม่ใช่การรีเมคแต่อย่างใด
การถ่ายทำหลักของภาพยนตร์เรื่องนี้เริ่มขึ้นเมื่อ 14 ตุลาคม ค.ศ. 2015 ในแวนคูเวอร์ บริติชโคลัมเบีย ประเทศแคนาดา ออกฉายรอบปฐมทัศน์เมื่อ 10 กรกฎาคม ค.ศ. 2017 ที่นิวยอร์ค และออกฉายทั่วประเทศสหรัฐอเมริกาเมื่อ 14 กรกฎาคม ค.ศ. 2017 จัดจำหน่ายโดยทเวนตี้เซนจูรี่ฟ็อกซ์ ทำรายได้รวมทั้งหมด 490 ล้านดอลลาร์สหรัฐ ได้รับคำชื่นชมจากนักวิจารณ์ โดยเฉพาะในด้านผลงานการแสดง เทคนิกภาพพิเศษ เนื้อเรื่อง การกำกับภาพยนตร์ และดนตรีประกอบ ได้รับการเสนอชื่อเข้าชิงรางวัลบริติชอะคาเดมีฟิล์มครั้งที่ 71 สาขาเทคนิกภาพพิเศษยอดเยี่ยม และได้รับการเสนอชื่อเข้าชิงรางวัลออสการ์ครั้งที่ 90 สาขาเทคนิกภาพพิเศษยอดเยี่ยม นอกจากนี้ยังได้รับการเสนอชื่อเข้าชิงรางวัลแซเทิร์นอวอร์ดสี่สาขา รวมถึงสาขาผู้กำกับยอดเยี่ยม (รีฟส์) และนักแสดงนำชายยอดเยี่ยม (เซอร์กิส)
บิลบอร์ด
ประวัติ
เริ่มก่อตั้งตั้งแต่ปี ค.ศ. 1894 โดย วิลเลียม เอช โดนัลด์สัน และ เจมส์ เอช เฮนเนแกน ในตอนแรกจะเป็นหนังสือรายเดือนเกี่ยวกับการค้าสำหรับการลงประกาศโฆษณา ซึ่งเป็นสาเหตุที่ทำให้ใช้ชื่อว่า “บิลบอร์ด” จากนั้นอีกไม่กี่ปี ทางบิลบอร์ดจึงเพิ่มเรื่องข่าวเกี่ยวกับกิจกรรมกลางแจ้งเข้าไป ซึ่งสุดท้ายแล้ว บิลบอร์ดก็กลายเป็นแหล่งประชาสัมพันธ์สำหรับบรรดา ละครสัตว์ เทศกาลคาร์นิวัล งานรื่นเริง และกิจกรรมบันเทิงต่างๆเป็นส่วนมาก
บิลบอร์ดชาร์ต
เริ่มมีชาร์ตเพลงเมื่อฉบับ 4 มกราคม ค.ศ. 1936 จัดอันดับในลักษณะของ Hit Parade และในฉบับ 20 กรกฎาคม ค.ศ. 1940 ก็ถูกจัดอันดับในชาร์ตเพลงที่เป็นที่นิยมเป็นครั้งแรก จนกระทั่งใน ค.ศ. 1958 อันดับเพลง บิลบอร์ดฮอต 100 ก็ถูกตีพิมพ์โดยคำนวณจากยอดการออกอากาศและยอดขายซิงเกิล ศิลปินที่ประสบความสำเร็จในบิลบอร์ดชาร์ต เช่น เดอะบีตเทิลส์, มารายห์ แครี, เอลวิส เพรสลีย์, มาดอนน่า, ไมเคิล แจ็กสัน, บิง ครอสบี, ไดอาน่า รอสส์, เจเน็ท แจ็กสัน‎ และเอลตัน จอห์น
บิลบอร์ดในปัจจุบันได้ครอบคลุมอันดับดีวีดี ยอดการขายวิดีโอ รวมถึงการดาวน์โหลดเพลง นอกจากนั้นยังมีข้อมูลข่าวสาร และบทความเห็นของผู้คร่ำหวอดในวงการอย่างค่ายเพลงหรือดีเจ ทั้งนี้บิลบอร์ดก็ยังเป็นที่คงเลื่องชื่อเกี่ยวกันอันดับเพลงอยู่
ไทรอัมพ์มอเตอร์ไซเคิลส์
ไทรอัมพ์มอเตอร์ไซเคิลส์ (Triumph Motorcycles) เป็นบริษัทผู้ผลิตรถจักรยานยนต์รายใหญ่ที่สุดของอังกฤษ ปัจจุบันมีฐานการผลิตอยู่ในประเทศอังกฤษและประเทศไทย ในปีงบประมาณ 2017 ไทรอัมพ์ได้จำหน่ายจักรยานยนต์กว่า 63,400 คัน
ประวัติ
ค.ศ. 1884 หนุ่มชาวเยอรมันวัย 20 ปีจากเมืองเนือร์นแบร์ก นามว่าซีคฟรีด เบ็ทท์มันน์ (Siegfried Bettmann) ได้ตั้งกิจการชื่อว่า S. Bettmann & Co. Import Export Agency ในกรุงลอนดอน บริษัทของเขานำเข้าสินค้าจำพวกเครื่องกลมาจากจักรวรรดิเยอรมัน ซึ่งส่วนใหญ่เป็นจักรยานที่ขายดี ต่อมาในปีค.ศ. 1886 เขาอยากจะตั้งชื่อใหม่ให้เจาะจงกว่านี้ เขาเลยเปลี่ยนชื่อกิจการเป็น Triumph Cycle Company ในปีต่อมา กิจการนี้ได้จดทะเบียนเป็นบริษัทจำกัดชื่อว่า New Triumph Co. Ltd จากการสนับสนุนเงินทุนโดยบริษัทยางดันลอป อยู่เยอรมัณี!!!
ค.ศ. 1887 นายมอริทซ์ ชุลเทอ (Moritz Schulte) เพื่อนในเมืองเนือร์นแบร์ก ได้โน้มน้าวเบ็ทท์มันน์ตั้งโรงงานผลิตจักรยานเสียเองเลยแทนที่จะนำเข้ามา ในปี 1888
เบ็ทท์มันน์จึงไปซื้อที่ดินในคอเวนทรีเพื่อตั้งโรงงาน โดยใช้ทุนของตัวเองและกู้ยืมจากครอบครัวของชุลเทอ โรงงานไทรอัมพ์ได้ผลิตจักรยานคันแรกของตนเองออกมาในปี 1889 และในปี 1896 ยังไปตั้งโรงงานเพิ่มในเนือร์นแบร์กด้วย และในปี 1898 บริษัทได้ตัดสินใจอนุมัติแผนการผลิตรถจักรยานยนต์โดยใช้แบบจากบริษัทอื่น ในปี 1902 ไทรอัมพ์ก็เปิดตัวรถจักรยานยนต์คันแรกของตัวเอง ซึ่งเป็นจักรยานที่ติดเครื่องยนต์มิเนอร์ว่าจากเบลเยียม ในปี 1904 ไทรอัมพ์ตัดสินใจที่จะออกแบบรถจักรยานยนต์ด้วยตนเอง รถจักรยานยนต์ที่ออกแบบและผลิตเองของไทรอัมพ์ได้ออกสู่สายตาสาธารณชนในปี 1905
นาโชส
นาโชส (nachos) เป็นอาหารประจำภูมิภาค จากตอนเหนือของประเทศเม็กซิโก  ประกอบด้วยทอร์ทียาชิปหรือโตโตโปราดด้วยเนยแข็งที่อุ่นให้ละลาย (หรือซอสที่มีเนยแข็งเป็นส่วนผสมหลัก) มักเสิร์ฟเป็นอาหารว่างหรืออาหารเรียกน้ำย่อย รูปแบบที่พิถีพิถันยิ่งขึ้นจะใส่ส่วนผสมอื่นเพิ่มเติมและอาจเพียงพอที่จะกินเป็นอาหารจานหลัก
ไทรอัมพ์มอเตอร์ไซเคิลส์
ประวัติ
ในปี 1983 บริษัทไทรอัมพ์เอ็นจิเนียริงได้ประสบกับภาวะล้มละลาย ทรัพย์สินของบริษัทได้ถูกพิทักษ์ทรัพย์โดยนายจอห์น บลอร์ นักธุรกิจชาวอังกฤษ ซึ่งเขาได้ใช้ทรัพย์สินที่มีอยู่เดิมก่อตั้งเป็นบริษัทใหม่ในชื่อ Triumph Motorcycles ในปี 1983
ประเทศเดนมาร์กในโอลิมปิกฤดูร้อน 2012
ประเทศเดนมาร์ก เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากเดนมาร์กมีทั้งสิ้น 115 คน เข้าแข่งขันกีฬา 17 ชนิด
อันดับกระทงลาย
อันดับกระทงลาย หรือ Celastrales เป็นอันดับของพืชมีดอกที่พบในเขตร้อนและกึ่งเขตร้อน มีเพียงไม่กี่ชนิดที่พบในเขตอบอุ่น มีประมาณ 1200 - 1350 สปีชีส์ใน 100 สกุล โดยส่วนใหญ่จะอยู่ในวงศ์ Celastraceae แต่การแบ่งย่อยภายในอันดับก็ยังมีความแตกต่างกันอยู่
ทฤษฎีบทค่าระหว่างกลาง
ทฤษฎีบทค่าระหว่างกลาง (Intermediate value theorem) เป็นทฤษฎีบทในสาขาการวิเคราะห์เชิงจริง ซึ่งกล่าวว่า ถ้า f เป็นฟังก์ชันต่อเนื่อง ที่หาค่าได้บนช่วงปิด [a,b] แล้ว f จะมีค่าได้ทุกค่าระหว่าง f(a) และ f(b)
พิสูจน์
บทพิสูจน์นี้อาศัยความบริบูรณ์ของจำนวนจริง
มีบทพิสูจน์แบบอื่นที่อาศัยวิธีการผ่าครึ่ง (Bisection method) ซึ่งนำไปสู่ขั้นตอนวิธีการหารากโดยใช้วิธีการผ่าครึ่ง
หมายเหตุ: ทฤษฎีบทค่าระหว่างกลางสามารถพิสูจน์ได้ในการวิเคราะห์แบบไม่มาตรฐาน ซึ่งใช้แนวความคิดเกี่ยวกับกณิกนันต์อย่างรัดกุม
บทแทรก
ทฤษฎีบทต่อนี้เป็นผลโดยทันทีจากทฤษฎีบทค่าระหว่างกลาง
วัดพระธาตุดอยเวา
วัดพระธาตุดอยเวา เป็นวัดอันเป็นที่ประดิษฐานพระธาตุดอยเวา พระธาตุที่เชื่อกันว่า มีความเก่าแก่เป็นรองพระธาตุดอยตุง พระธาตุดอยเวานั้น ตั้งอยู่บนยอดดอยเวา แต่พระอุโบสถและเขตสังฆาวาสจะอยู่ที่เชิงดอย ผู้ที่จะขึ้นไปนมัสการต้องเดินขึ้นบันไดไปนมัสการ ซึ่งข้างบนเป็นจุดชมทัศนียภาพสองฝั่งสาย สามารถเห็นทัศนียภาพได้รอบทิศ
ประเพณี
ปัจจุบันมีประเพณีนมัสการพระธาตุในทุกๆปี โดยจะจัดขึ้นในวันขึ้น 15 ค่ำ เดือน 5 เหนือ (ตรงกับเดือน 3 ใต้ คือ วันมาฆบูชา) และมีประเพณีสรงน้ำพระธาตุ ในวันสงกรานต์ ของทุกปี
สิ่งที่น่าสนใจ
บริเวณโดยรอบองค์พระธาตุบนยอดนั้น ยังเป็นที่ตั้งของไพชยนต์ปราสาท ซึ่งเป็นวิหารขนาดเล็ก ประดิษฐานพระแก้วมรกตจำลอง (หรือโดยนัยว่าเป็นพระอินทร์) และมีรูปปั้นแมงป่องยักษ์ เพื่อรำลึกถึงพระองค์เวา (เวา ภาษาล้านนาแปลว่า แมงป่อง) และมีพระราชานุสาวรีย์สมเด็จพระนเรศวรมหาราช ให้สักการบูชา นอกจากนี้ยังมีจุดชมทัศนียภาพสองฝั่งสายด้วย ปัจจุบันได้มีถนนขึ้นและลงดอยแล้ว เป็นถนนคอนกรีตอย่างดี ใช้ได้ทุกฤดูกาล แต่ทางค่อนข้างชัน
หลี่ เสียน (เจ้าชายแห่งราชวงศ์ถัง)
องค์ชายหลี่เสียน (李賢, 29 มกราคม ค.ศ. 655 - 13 มีนาคม ค.ศ. 684) พระนามรอง หมิงหยุน (明允) ได้รับการสถาปนาเป็น องค์รัชทายาทจางหวาย (章懷 ) พระนามเดิม หลี่เต๋อ (李德) (ช่วง ค.ศ. 672 - 674) ทรงเป็นพระราชโอรสของจักรพรรดิถังเกาจง และ จักรพรรดินีอู่ ประสูติเมื่อ ค.ศ. 653 (พ.ศ. 1196) เมื่อองค์ชายหลี่หงพระเชษฐาซึ่งเป็นองค์รัชทายาทได้สิ้นพระชนม์ลงในปี ค.ศ. 675 (พ.ศ. 1218) ขณะพระชนม์เพียง 23 พรรษา องค์ชายหลี่เสียนจึงขึ้นเป็นองค์รัชทายาทแทนดำรงตำแหน่งอยู่ได้ 8 ปีก็ถูกถอดในปี ค.ศ. 683 ก่อนจักรพรรดิถังเกาจงสวรรคตได้ไม่นานขณะพระชนม์ได้ 30 พรรษา โดยถูกเนรเทศไป เสฉวน และสิ้นพระชนม์ที่นั้นในปีต่อมาขณะพระชนม์ได้ 31 พรรษา
653 684
จักรพรรดินีโคไลที่ 1 แห่งรัสเซีย
จักรพรรดินีโคไลที่ 1 (Никола́й I Па́влович|; 6 กรกฎาคม ค.ศ. 1796 – 2 มีนาคม ค.ศ. 1855) ทรงเป็นจักรพรรดิพระองค์ที่ 12 แห่งจักรวรรดิรัสเซีย ตั้งแต่ปี 1825 จนถึงปี 1855 นอกจากนี้พระองค์ยังทรงพระอิสริยยศเป็นพระมหากษัตริย์โปแลนด์และแกรนด์ดยุกแห่งฟินแลนด์
พระองค์เป็นพระราชโอรสในจักรพรรดิปัฟเวลที่ 1 กับโซฟี โดโรเทอาแห่งเวือร์ทเทิมแบร์ค พระองค์เป็นพระอนุชาของจักรพรรดิอะเลคซันดร์ที่ 1และแกรนด์ดยุกคอนสตันติน ปัฟโลวิชแห่งรัสเซีย
ซุมิเระ อุเอซากะ
ซุมิเระ อูเอซากะ (上坂 すみれ, 19 ธันวาคม 1991 -) เป็นนักพากย์ นักแสดง และ นักร้องหญิงชาวญี่ปุ่น เกิดที่จังหวัดคานางาวะ จบการศึกษาจาก มหาวิทยาลัยโซเฟีย คณะต่างประเทศ ภาควิชาภาษารัสเซีย สังกัดวอยซ์คิต อยู่ค่ายเพลง KING AMUSEMENT CREATIVE มีชื่อเล่นว่า ซูมิเปะ (すみぺ)
วัตถุแข็งเกร็ง
ในการศึกษาของทฤษฎีสัมพันธภาพพิเศษ วัตถุแข็งเกร็งที่สมบูรณ์ไม่มีอยู่จริง และวัตถุที่สามารถสมมติว่าเป็นวัตถุแข็งเกร็งได้ก็ต่อเมื่อพวกมันไม่ได้กำลังเคลื่อนที่ด้วยความเร็วเข้าใกล้ความเร็วแสง ทางด้านกลศาสตร์ควอนตัม วัตถุแข็งเกร็งมักจะถูกคิดว่าเป็นชุดของจุดมวล เช่น ในโมเลกุลควอนตัม (ซึ่งประกอบด้วยจุดมวล คือ อิเล็กตรอน และนิวคลีไอ) มักจะถูกมองว่าเป็นวัตถุแข็งเกร็ง (ดูการจัดประเภทของโมเลกุลเป็นใบพัดแข็ง)
นิกายโชเก
นิกายโชเก หรือคณะโชเก (ชื่ออย่างเป็นทางการคือ แทฮันพุลคโยโชกเยจง - 대한불교조계종, 大韓佛敎 曹溪宗) คือคณะสงฆ์เกาหลีใต้ฝ่ายมหายานที่รักษาพระปาติโมกข์ของนิกายธรรมคุปต์อย่างเคร่งครัด สืบทอดธรรมเนียมสำนักวิปัสสนา หรือสำนักซอน (เซ็น) และศึกษาพระสูตรของจนิกายโบราณต่างๆ เช่น อวตังสกสูตรของนิกายฮวาออม รวมถึงธรรมเนียมปฏิบัติของนิกายสุขาวดีดีสายเกาหลี ชื่อนิกายนั้นมาจากชื่อของหมู่บ้านเดิมของพระฮุ่ยเหนิง สังฆปรินายกองค์ที่ 6 แห่งนิกายฉาน หรือนิกายเซ็น หมู่บ้านนั้นชื่อเฉาซี (曹溪) ในภาษาจีนกลางยุคใหม่ ในภาษาจีนยุคกลางอ่านว่า โชไก ปัจจุบันคณะโชเกมีศูนย์กลางการบริหารอยู่ที่วัดโชเกซา โซล ประเทศเกาหลีใต้
เกาหลีใต้ (รวมถึงเกาหลีเหนือ) แต่เดิมนั้นมีคณะสงฆ์เดียว รักษาพระธรรมและคำสอนจากบูรพาจารย์มาตั้งแต่ยุคโครยอ มีปฐมบูรพาจารย์ 2 ท่าน คือพระโพโจ จินุล และพระแทโก โพอู ในช่วงราชวงศ์โชซอน แม้คณะสงฆ์จะรวมเป็นคณะเดียว แต่ยังคงธรรมเนียมวิปัสสนากรรมฐานแบบสำนักซอน ซึ่งต่อมาเป็นรากฐานของคณะโชเก ในช่วงที่เกาหลีตกเป็นอาณานิคมของญี่ปุ่น ได้มีการนำธรรมเนียมของศาสนจักรญี่ปุ่นมาใช้ โดยการบีบบังคับให้คณะสงฆ์เกาหลีมีเหย้าเรือน มีบุตรหลาน และสืบทอดวัดไปถึงทายาท แต่ยังมีกลุ่มหนึ่งไม่ยอมปฏิบัติตาม ต่อสู้กับแรงกดดันมาตลอด หลังจากประเทศได้รับเอกราช พระภิกษุกล่มนี้ ริเริ่มขบวนการปฏิรูปพระศาสนา เชิดชูการปฏิบัติตามสิกขาบทในพระวินัยอย่างเคร่งครัด และส่งเสริมการปฏิบัติธรรมอย่างอุกฤษณ์ คณะนี้เรียกตัวเองว่า คณะโชเก ส่วนอีกคณะเรียกว่าแทโก หรือนิกายแทโกยังคงธรรมเนียมสมัยอาณานิคมญี่ปุ่น โดยคำสอนของท่านจินุลคือ การบรรลุธรรมอย่างฉับพลันด้วยการปฏิบัติความเพียรอย่างค่อยเป็นค่อยไป
ความแตกต่างระหว่าง คณะโชเกและคณะแทโกก็คือ ฝ่ายแรก ถือวินัยครบถ้วน ถือพรหมจรรย์ไม่ย่อหย่อน ครองสังฆาฏิสีกรักหรือสีแก่นขนุน ว่ากันว่าได้รับอิทธิพลจากคณะสงฆ์ไทย เนื่องจากในช่วงทศวรรษที่ 50 - 70 คณะโชเก ติดต่อมายังประเทศไทยเพื่อขอให้ช่วยฟื้นฟูพระศาสนาบ่อยครั้ง มีการบวชข้ามนิกายกันในบางกรณีแม้จะไม่ประสบความสำเร็จมากนัก และสีของจีวรยังได้รับส่งมอบต่อกัน ด้วยเชื่อว่าพระสงฆ์ไทยยังรักษาพระวินัยเคร่งครัด นอกจากประเด็นเรื่องสีจีวรแล้ว ในคณะโชเกเองก็ยังเป็นปัญหา เนื่องจากส่วนหนึ่งยังนิยมครองสังฆาฏิแบบย่อ คือทำขนาดเท่ากับย่ามพระ อันเป็นธรรมเนียมที่ญี่ปุ่นนำเผยแพร่ ต้องใช้เวลานานพอควรที่จะส่งเสริมให้พระภิกษุหันกลับมาครองสังฆาฏิเต็มอีกครั้ง
เต่าจักร
เต่าจักร (Spiny turtle, Spiny terrapin; ) สัตว์เลื้อยคลานประเภทเต่าชนิดหนึ่ง จัดอยู่ในวงศ์เต่านา (Geoemydidae)
เต่าจักร หรือ เต่าหนาม มีสันหนาเป็นเส็นกลางแผ่นเกล็ดสันหลังทุกแผ่น และมีตุ่มหลายตุ่มบนแผ่นเกล็ดชายโครงแต่ละแผ่น เมื่อยังเป็นเต่าวัยอ่อนจะมีแผ่นเกล็ดขอบกระดองแต่ละชิ้นคล้ายหนามแหลม 1 หนามคล้ายจักร อันเป็นที่มาของชื่อ ยกเว้นแผ่นเกล็ดขอบกระดอง ที่ 4 ที่ 5 จะมี 2 หนามซึ่งหนามที่ปรากฏในลูกเต่าจะค่อย ๆ หายไปเมื่อโตเต็มที่ ขาหน้าไม่มีผังพืด กระดองหลังสีน้ำตาลแดง กระดองท้องและด้านข้างแผ่นเกล็ดขอบกระดองออกสีเหลืองหรือสีส้ม และมีเส้นลายสีน้ำตาลดำ ขาสีน้ำตาลดำเกล็ดลำตัวออกสีชมพูอ่อน ผิวสีน้ำตาลเทา ส่วนหัวสีน้ำตาล
พบกระจายพันธุ์ในที่ชุ่มชื้นของป่าดิบตั้งแต่แหลมมลายูลงไป ตั้งแต่ภาคใต้ของไทย เช่น ชุมพร, สุราษฎร์ธานี, ระนอง ไปจนถึงพม่า, มาเลเซีย, อินโดนีเซีย, สิงคโปร์, บรูไน จนถึงฟิลิปปินส์
เต่าจักร หรือ เต่าหนาม เป็นเต่าที่อาศัยอยู่บนบกมากกว่าอยู่ในน้ำ โดยมักจะอยู่ในสภาพพื้นที่ ๆ มีความชุ่มชื้นและมีอุณหภูมิที่ค่อนข้างเย็นมากกว่า และพบได้ในที่สูงจากระดับน้ำทะเลถึง 900 เมตร กินผักและผลไม้เป็นอาหาร จัดเป็นเต่าอีกชนิดหนึ่งที่มีขนาดเล็ก มีความยาวเต็มที่ประมาณ 20 เซนติเมตร น้ำหนักไม่เกิน 6.5 กิโลกรัม นิยมเลี้ยงกันเป็นสัตว์เลี้ยง ปัจจุบันสามารถขยายพันธุ์ในที่เลี้ยงได้แล้ว โดยพฤติกรรมการผสมพันธุ์และวางไข่จะเลียนแบบตามพฤติกรรมในธรรมชาติ คือ เต่าตัวผู้จะไล่กัดตัวเมียเพื่อผสมพันธุ์ในช่วงฤดูฝนหรือเวลาที่ฝนตก เต่าตัวเมียวางไข่ในช่วงเวลากลางคืน สามารถวางไข่ได้ 3 ครั้งต่อปี มีระยะเวลาฟักเป็นตัวนานประมาณ  106, 110, และ 145 วัน เต่าจักรเป็นสัตว์ป่าคุ้มครองตามพระราชบัญญัติและคุ้มครองสัตว์ป่า พ.ศ. 2535 ตามกฎหมายในประเทศไทย
รังสรรค์ วิวัฒน์ชัยโชค
รังสรรค์ วิวัฒน์ชัยโชค เป็นนักฟุตบอลชาวไทย ปัจจุบันเป็นหัวหน้าผู้ฝึกสอนให้กับสโมสรฟุตบอลโปลิศ เทโร ในไทยลีก เขาเคยเล่นให้กับหลายทีมฟุตบอลชื่อดังในประเทศไทยและประเทศสิงคโปร์ และติดทีมชาติไทยชุดใหญ่ในปี พ.ศ. 2547
รังสรรค์ ในวัย 43 ปีได้ใส่ชื่อตัวเองในรายชื่อนักเตะของโปลิศ เทโร ในไทยลีก ฤดูกาล  2565–66 โดยให้เหตุผลว่าในกรณีมีผู้เล่นบาดเจ็บจำนวนมากหรือมีนักเตะไม่พอแข่งจากการติดโควิด เขาจะได้ลงไปช่วยเล่นให้กับทีม
ประวัติ
รังสรรค์ วิวัฒน์ชัยโชค มีชื่อเล่นว่า "อ้น" เกิดเมื่อวันที่ 22 มกราคม พ.ศ. 2522 ที่ กรุงเทพมหานคร รังสรรค์จบชั้นมัธยมศึกษาจากโรงเรียนทวีธาภิเศก แล้วศึกษาต่อที่โรงเรียนพณิชยการราชดำเนิน ก่อนจะเข้าศึกษาระดับอุดมศึกษาที่มหาวิทยาลัยรัตนบัณฑิต ในขณะนั้นรังสรรค์อายุ 19 ปี ได้ถูกเรียกตัวจากสมาคมฟุตบอลแห่งประเทศไทยฯ เพื่อเล่นทีมชาติรุ่นอายุ 19 ปี ซึ่งรังสรรค์ชอบเล่นฟุตบอลตั้งแต่เด็กและเป็นเด็กที่มีความคล่องตัวสูงและสามารถเล่นได้หลากหลายตำแหน่ง
ประวัติในฐานะโค้ช
รังสรรค์ได้สัมผัสกับงานคุมทีมครั้งแรกในช่วงเดือนกรกฎาคม พ.ศ.2556 โดยได้เป็นผู้จัดการทีมชั่วคราวร่วมกับโชคทวี พรหมรัตน์ ในการคุมทีมรักษาการหลังจากการปลดเรเน่ เดอซาเยียร์ เนื่องจากความพ่ายแพ้ในลีก 3 นัดติดต่อกันและตกรอบฟุตบอลมูลนิธิไทยคม เอฟเอ คัพ รอบ 32 ทีม ให้กับปตท.ระยอง ซึ่งเป็นรายการเป้าหมายที่สโมสรต้องการ
บีอีซี เทโรในไทยพรีเมียร์ลีก ฤดูกาล 2558 เป็นฤดูกาลที่ย่ำแย่สำหรับสโมสรและส่งผลให้เกิดเปลี่ยนการผู้จัดการทีมถึง 3 คน โดยรังสรรค์ในฐานะกัปตันทีมได้ถูกผลักดันให้ขึ้นมารับตำแหน่งผู้ช่วยผู้จัดการทีมในยุคเคนนี ชิลส์ ในช่วงที่รักษาอาการบาดเจ็บ และโค้ชรักษาการชั่วคราวถึง 2 ครั้ง ครั้งแรกในช่วงเดือนสิงหาคม พ.ศ.2558 หลังจากการปลดเคนนี ชิลส์ โดยได้คุมทีม 3 นัด ครั้งที่สองเกิดขึ้นในช่วงเดือนธันวาคม พ.ศ.2558 ที่ต้องเข้ามาคุมทีมรักษาการณ์ใน 3 นัดสุดท้ายของฤดูกาลหลังจากการปลดมานูเอล คาจูดา แม้รังสรรค์จะพาทีมคว้า 7 แต้มมาได้แต่ก็ไม่สามารถพาทีมรอดตกชั้น โดยจบในอันดับที่ 16 แต่เทโรก็ยังคงอยู่ในไทยลีก 1 ฤดูกาลถัดไปเนื่องจากการยุบทีมสระบุรี เอฟซี และทำให้เทโรได้สิทธิ์เข้ามาเล่นแทน
รังสรรค์ได้รับการเชิญชวนจากคุณธัญญะ วงศ์นาคและคุณไบรอัน แอล มาร์คาร์ ของสโมสรฟุตบอลโปลิศ เทโร ให้เข้ามาเป็นผู้ช่วยของสก็อตต์ คูเปอร์ ในการเตรียมทีมสำหรับการแข่งขันไทยลีก ฤดูกาล 2561 แต่สุดท้ายรังสรรค์ตัดสินใจลงไปคุมทีมโปลิศ เทโร บี ในการแข่งขันไทยลีก 4 ฤดูกาล 2561 – โซนกรุงเทพและปริมณฑลแทน หลังจากฤดูกาล 2561 เริ่มต้นได้เพียง 7 นัด โค้ชสก็อตต์ คูเปอร์ ถูกยกเลิกสัญญาเนื่องจากผิดพลาดจากเป้าหมายที่ทีมต้องการหลังคว้าแต้มได้เพียง 4 แต้มจาก 7 นัด อยู่อันดับที่ 17 ของตารางส่งผลให้รังสรรค์ได้ถูกเลื่อนขึ้นมาเป็นโค้ชรักษาการณ์แทนเนื่องจากธชตวัน ศรีปานได้ปฏิเสธในการเข้ามาเป็นโค้ชต่อจากคูเปอร์ รังสรรค์ในฐานะโค้ชรักษาการสามารถเปิดบ้านเอาชนะสโมสรการท่าเรือ เอฟซี รองจ่าฝูงในขณะนั้น 4-2 และได้รับโอกาสอีก 3 นัด โดยชนะอีก 2 นัดและแพ้แค่นัดเดียวพาทีมพ้นจากโซนตกชั้นขึ้นมาอยู่อันดับที่ 13 ทำให้ในวันที่ 23 เมษายน พ.ศ.2561 สโมสรได้แต่งตั้งให้รังสรรค์คุมทัพโปลิศ เทโรเป็นการถาวร
รังสรรค์ได้รับโอกาสคุมทีมอีก 9 นัด มีสถิติชนะ 3 นัด เสมอ 3 และแพ้ 3 นัดพาทีมอยู่อันดับที่ 12 ก่อนที่สโมสรจะถอยรังสรรค์ให้ไปเป็นผู้ช่วยของธชตวัน ศรีปาน ในนัดที่เปิดบ้านเสมอกับชัยนาท 1-1 แต่สุดท้ายธชตวันพาทีมคว้าชัย 2 จาก 9 นัด อยู่อันดับที่ 14 อยู่ในโซนตกชั้นทำให้ธชตวันตัดสินใจขอลาออกและให้รังสรรค์คุมทัพใน 5 เกมสุดท้ายของฤดูกาล 2561 แต่รังสรรค์ก็ไม่สามารถพลิกสถานการณ์ให้ทีมรอดตกชั้นได้โดยแพ้ 4 นัดรวดและชนะสโมสรฟุตบอลพีที ประจวบ นัดส่งท้าย จบอันดับที่ 15 ทำให้ทีมตกชั้นลงไปยังไทยลีก 2
รังสรรค์ได้รับโอกาสและความไว้วางใจจากผู้บริหารทีมในการคุมทีมในไทยลีก 2 ฤดูกาล 2562 ต่อและมีเป้าหมายในการพาทีมเลื่อนชั้นขึ้นสู่ไทยลีก 1 ให้ได้ภายใน 1 ปี รังสรรค์สามารถพาทีมจบอันดับ 2 ในไทยลีก 2 ฤดูกาล 2562 พาทีมเลื่อนชั้นกลับไปยังไทยลีก 1 ได้ตามเป้าหมาย ในปีเดียวกันรังสรรค์ได้รับการสนับสนุนจากสโมสรในการอบรมโค้ชระดับโปร ไลเซนส์ โดยรังสรรค์เป็นโค้ชระดับโปร ไลเซนส์ รุ่นที่ 2 ของไทย
แม้รังสรรค์จะสามารถพาทีมขึ้นมาสู่ไทยลีก ฤดูกาล 2563–64 และมีฟอร์มที่ร้อนแรงในช่วง 4 นัดแรก รังสรรค์สามารถพาทีมคว้าชัยชนะในเกมที่เปิดบ้านพบกับบุรีรัมย์ ยูไนเต็ด ด้วยสกอร์ 1-0 และพาทีมคว้าชัย 2 จาก 3 นัด อยู่อันดับที่ 5 ของตารางแต่เนื่องด้วยการระบาดทั่วของโควิด-19 ในประเทศไทย ส่งผลให้เกิดการเลื่อนการแข่งขันออกไปจนถึงเดือนตุลาคม ส่งผลให้เกิดการขายนักเตะตัวหลัก เช่น ธิตาธร อักษรศรีและธิตาวีร์ อักษรศรี ให้กับสโมสรฟุตบอลการท่าเรือเพื่อให้ทีมสามารถมีเงินในการบริหารทีมต่อไปได้ เมื่อฤดูกาล 2563 ได้กลับมาเปิดอีกครั้งในช่วงเดือนกันยายน พ.ศ.2563 และชนะบายสโมสรฟุตบอลการท่าเรือ เนื่องจากสโมสรการท่าเรือไม่สามารถแก้ไขปัญหาไฟดับในสนามได้ในระยะเวลา 60 นาที หลังจากนั้นรังสรรค์ไม่สามารถพาเทโรคว้าชัยชนะได้เลยถึง 8 เกมติดต่อกันและให้อำนาจการตัดสินใจกับสโมสรแต่สโมสรยังเชื่อใจและให้รังสรรค์คุมทีมต่อ รังสรรค์สามารถตอบแทนความไว้ใจด้วยการพาทีมรอดตกชั้นและจบอันดับ 11 ใน ฤดูกาล 2563-64 และ ฤดูกาล 2564-65 จนถึง ฤดูกาล 2565-66 รังสรรค์สามารถจบอันดับ 7 ซึ่งถือว่าเป็นอันดับที่สูงที่สุดในรอบ 9 ปี รวมไปถึงการพาทีมเข้ารอบรองชนะเลิศ 2 ปีติดต่อกันในฟุตบอลถ้วยช้าง เอฟเอคัพ 2564–65 และ 2565-66
โดจา แคต
อามาล รัตนะ แซนดีเล ดลามีนี (Amala Ratna Zandile Dlamini; เกิด 21 ตุลาคม ค.ศ. 1995) หรือชื่อในวงการคือ โดจา แคต (Doja Cat) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน เกิดและเติบโตในลอสแอนเจลิส เธอเริ่มทำผลงานเพลงบนซาวด์คลาวด์ขณะเป็นวัยรุ่น โดยเพลง "So High" ของเธอเป็นที่ต้องตาต้องใจของเคโมซาบีและอาร์ซีเอเรเคิดส์ ซึ่งเธอได้เซ็นสัญญาเมื่ออายุ 17 ปี แล้วออกอีพีชุดแรก Purrr!  ใน ค.ศ. 2014 เธอเริ่มมีชื่อเสียงใน ค.ศ. 2018 หลังจากซิงเกิล "Mooo!" กลายเป็นไวรอลวิดีโอและอินเทอร์เน็ตมีม
โดจา แคต ออกสตูดิโออัลบั้มแรกในชื่อ Amala (2018) ปีถัดมา ออกสตูดิโออัลบั้มที่สอง Hot Pink (2019) อัลบั้มเข้าชาร์ตในหลายประเทศ รวมถึงสหรัฐ แคนาดา ออสเตรเลีย สหราชอาณาจักร ไอร์แลนด์ และนิวซีแลนด์ ซิงเกิล "Say So" กลายเป็นไวรัลบนแอปพลิเคชัน ติ๊กต็อก เพลงขึ้นอันดับหนึ่งในชาร์ต บิลบอร์ดฮอต 100 หลังจากนิกกี มินาจ เป็นนักร้องรับเชิญ ใน ค.ศ. 2020 โดจา แคต ร่วมงานกับอารีอานา กรานเด ในซิงเกิล "Motive" และเป็นนักร้องรับเชิญร่วมกับเมแกนเดอะสตัลเลียน ในเพลงฉบับรีมิกส์ "34+35" ของกรานเด
โดจา แคต ได้รับรางวัลแกรมมีหนึ่งครั้ง, อเมริกันมิวสิกอะวอร์ดห้าครั้ง และเอ็มทีวีวิดีโอมิวสิกอะวอดส์อีกสี่ครั้ง เธออยู่ในรายชื่อ "หนึ่งในดาวรุ่งพุ่งแรงแห่งปี 2020" จัดโดยนิตยสารฟอบส์ และรายชื่อผู้ทรงอิทธิพลที่มีอายุไม่เกิน 30 ปีของฟอบส์
อรรถสิทธิ์ เวชชาชีวะ
ศาสตราจารย์เกียรติคุณ นายแพทย์ อรรถสิทธิ์ เวชชาชีวะ (3 พฤศจิกายน พ.ศ. 2478 – 18 มกราคม พ.ศ. 2566) เป็นแพทย์และนักการเมืองชาวไทย อดีตรัฐมนตรีช่วยว่าการกระทรวงสาธารณสุข อดีตนายกราชบัณฑิตยสถาน และอดีตอธิการบดีมหาวิทยาลัยมหิดล เป็นนายแพทย์ผู้เชี่ยวชาญระบบประสาทและระบบสมองของไทย บิดาของนายอภิสิทธิ์ เวชชาชีวะ อดีตหัวหน้าพรรคประชาธิปัตย์และนายกรัฐมนตรี คนที่ 27 ของประเทศไทย
ระหว่างเป็นคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล นพ.อรรถสิทธิ์ เป็นผู้ริเริ่มโครงการศูนย์วินิจฉัยก้าวหน้าและรังสีร่วมรักษา (AIMC) เป็นโครงการนำร่องของการบริหารงานภายใต้การกำกับดูแลของคณะแพทยศาสตร์โรงพยาบาลรามาธิบดี มหาวิทยาลัยมหิดล สังกัดศูนย์การแพทย์สิริกิติ์ มีระบบบริหารจัดการแบบพิเศษ โดยมูลนิธิรามาธิบดี เพื่อให้มีการใช้ทรัพยากรอย่างมีประสิทธิภาพสูงสุด
ประวัติ
ศ.นพ.อรรถสิทธิ์ เกิดวันที่ 3 พฤศจิกายน พ.ศ. 2478 เป็นบุตรคนที่ 7 ในจำนวน 10 คนของนายโฆสิต (น้องชายของพระบำราศนราดูร (หลง เวชชาชีวะ) อดีตปลัดกระทรวงสาธารณสุข และรัฐมนตรีว่าการกระทรวงสาธารณสุข) และนางสุเพี้ยน เวชชาชีวะ  มีพี่ชายคือนายนิสสัย เวชชาชีวะ อดีตเอกอัครราชทูตหลายประเทศและเป็นเป็นบิดาของนายสุรนันท์ เวชชาชีวะ และเป็นพี่ชายของนายวิทยา เวชชาชีวะ อดีตปลัดกระทรวงการต่างประเทศ และอดีตเอกอัครราชทูตไทยประจำสหรัฐอเมริกา
ศ.นพ.อรรถสิทธิ์ เวชชาชีวะ สมรสกับ ศ.พญ.สดใส เวชชาชีวะ มีบุตร-ธิดา 3 คน ได้แก่
สาขาที่เชี่ยวชาญ
ชำนาญด้านประสาทวิทยา โดยแบ่งเป็นสาขาต่างๆ กล่าวคือ  Demyelinating diseases โดยเฉพาะ multiple sclerosis,Myasthenia gravis, Periodic paralysis, Neurosyphilis
เครื่องราชอิสริยาภรณ์
สาขาแพทยศาสตร์
ลักษณ์ อภิชาติ
ลักษณ์ อภิชาติ (9 ตุลาคม พ.ศ. 2489-26 กุมภาพันธ์ พ.ศ. 2547) อดีตนักแสดงผู้ล่วงลับ มีชื่อจริงว่า ลักษณ์ กุลศิริวุฒิชัย เกิดเมื่อวันที่ 9 ตุลาคม พ.ศ. 2489
ประวัติ
ลักษณ์ อภิชาติ ได้ชื่อว่าเป็นนักแสดงที่ทุ่มเทให้กับการแสดงเป็นอย่างมาก โดยเฉพาะในบทบู๊หรือแอ๊คชั่น จนมักได้รับบาดเจ็บอยู่บ่อย ๆ เช่น เรื่อง คมเคียว (พ.ศ. 2517), ชุมแพ (พ.ศ. 2519), และ ทางเสือผ่าน (พ.ศ. 2520) จนได้รับฉายาว่า "ราชาหนังบู๊" โดยเริ่มต้นงานแสดงตั้งแต่ปี พ.ศ. 2513
ในส่วนของภาพยนตร์ชีวิตหรือดราม่า อาทิ สามหัวใจ (พ.ศ. 2519)
ต่อมาในระยะหลังจึงหันมารับบทร้าย จนกลายเป็นดาวร้ายอีกคนในวงการ รวมถึงบทตลกด้วย อาทิ กิ้งก่ากายสิทธิ์ (พ.ศ. 2528)
ชีวิตส่วนตัว สมรสกับ วันทนา บุญบันเทิง นักแสดงสาวในวงการในต้นปี พ.ศ. 2517 มีบุตรด้วยกันทั้งหมด 3 คน โดยบุตรชายคนโต คือ ชล อภิชาติ เป็นนักร้องลูกทุ่งในสังกัดของ พนม นพพร ลักษณ์ อภิชาติ ถึงแก่กรรมเมื่อวันที่ 26 กุมภาพันธ์ พ.ศ. 2547 ด้วยโรคมะเร็งต่อมน้ำเหลืองที่โรงพยาบาลราชวิถี สิริอายุได้ 57 ปี
ฮาร์พี
ฮาร์พี (harpy, /hɑrpi/) เป็นสิ่งมีชีวิตตามตำนานกรีกซึ่งมีรูปกายเป็นมนุษย์ผู้หญิง มีท่อนล่างอย่างนก และมีปีก
เรื่องที่เป็นที่รู้จักกันดีเกี่ยวกับฮาร์ปีคือเรื่องเมื่อครั้งเรืออาร์โกมาขึ้นฝั่งที่เธรส ในตอนนั้นมีนักพยากรณ์ตาบอดผู้หนึ่งนามว่าฟีนูสนำความลับของสวรรค์มาบอกแก่คนนอกมากเกินไป เทพเจ้าซูสจึงทรงสั่งให้พวกฮาร์ปีมาขโมยอาหารของฟีนูสเป็นการทรมาน เซเทสและคาลาอีสบุตรของเทพเจ้าแห่งสายลมเหนือโบรีอัสจึงทำหน้าที่ขับไล่เหล่าฮาร์ปีนี้ไป ยังมีบางตำนานกล่าวว่าฮาร์ปีถูกเซเทสและคาลาอีสฆ่าตาย นอกนั้นเล่าว่าเทวีไอริสได้ลงมาห้ามไว้ทัน หากแต่เหล่าฮาร์ปีก็ต้องตายเพราะอดอยากอาหารอยู่ดี
ในเรื่องเจสันกับขนแกะทองคำนั้น ฮาร์พีได้ถูกกล่าวถึงว่าเป็นสุนัขล่าเนื้อของซูส การปรากฏตัวของฮาร์พีจะสร้างความน่าขยะแขยงไว้ในทุกๆที่ที่มันไป ฮาร์พีจะกินทุกสิ่งทุกอย่างที่ขวางหน้าและทิ้งมูลที่มีกลิ่นเหลือรับจนไม่ว่าสิ่งมีชีวิตใดก็ทนไม่ได้
ในเทพปกรณัมกรีกยังมีการกล่าวถึงฮาร์ปีตนอื่นๆ อีก ซึ่งคาดว่าเป็นการเสริมแต่งเข้ามาภายหลังเช่นฮาร์ปีที่มีชื่อว่าโพดาร์กซึ่งเป็นมารดาของม้าศักดิ์สิทธิ์สองตัวชื่อซานธุสและบาเลียส (ม้าของอะคิลลีส) โดยมีเทพเจ้าแห่งสายลมตะวันตกเซฟเฟอรุสเป็นบิดา
บางตำนานกล่าวว่าเป็นสมุนรับใช้ของเทพเจ้าฮาเดส โดยทำหน้าที่หาวิญญาญที่เป็นอาหารมาสังเวยให้ที่นรกทาทาร์ลัส อาศัยอยู่ที่ชั้นบรรยากาศ (หรือว่ากันว่าตามหมู่เมฆนั้นเอง) มีความสามารถเกี่ยวกับลม และมักจะเป็นตัวร้ายที่มักจะโผล่มาในการโกรษแค้นของเหล่าเทพ โดยยกตัวอย่างจากตำนานที่ทำให้นกฮาร์พีโด่งดังอันหนึ่งคือ ตำนานเจสันและขนแกะทองคำ โดนตำนานกล่าวว่า คิงเพเนอุสถูกพระเจ้า สาปไม่ให้กินอาหารได้ เพราะทุกครั้งที่จะกินอาหาร จะมีเหล่านกฮาร์พีมาบินวนโฉบแย่งอาหารไป ทำให้ไม่สามารถกินอาหารได้เลย จนกระทั่งได้รับการช่วยเหลือจากพวกเจสัน หลังจากนำเรืออาร์โก้เทียบท่า โดยการฆ่านกฮาร์พีทิ้งเสีย ว่ากันว่าฮาร์พีมี3พี่น้อง นามว่า Aello Celaeno และ Ocypete
พระพุทธรูปแห่งบามียาน
พระพุทธรูปแห่งบามียาน หมายถึง อดีตพระพุทธรูปอายุราวคริสต์ศตวรรษที่ 6 ขนาดใหญ่ที่สร้างฝังเข้าไปในหน้าผา ตั้งอยู่ในจังหวัดบามียาน ทางตอนกลางของประเทศอัฟกานิสถาน ราว 130 km ทางตะวันตกเฉียงเหนือของกรุงคาบูล และตั้งอยู่ที่ความสูงจากระดับน้ำทะเล 2500 m โดยพระพุทธรูปสององค์ได้แก่ องค์โตหรือองค์ "ตะวันตก" และองค์น้อยหรือองค์ "ตะวันออก" การตรวจวัดอายุคาร์บอนของพระพุทธรูปพบว่าโครงสร้างขององค์น้อยซึ่งสูง 38 m สร้างขึ้นในราว ค.ศ. 570 ส่วนองค์โตซึ่งสูง 55 m สร้างขึ้นในราว ค.ศ. 618
พุทธศิลป์แสดงวิวัฒนาการยุคหลังจากรูปแบบผสมผสานดั้งเดิมของศิลปะคันธาระ ชาวท้องถิ่นเรียกพระพุทธรูปองค์โตว่า ซาลซาล (Salsal; "แสงซึ่งส่องไปทั่วเอกภพ") และองค์เล็กว่า ชามามา (Shamama; "พระมารดาราชินี") ตัวองค์หลักของพระพุทธรูปสร้างขึ้นโดยการขุดเจาะเข้าไปในผาหินทรายโดยตรง ส่วนรายละเอียดย่อย ๆ ที่ตกแต่งสร้างขึ้นจากการผสมดินเหนียวกับฟาง ฉาบด้วยสตักโค และตกแต่งด้วยสีสันซึ่งแสดงรายละเอียดพระพักตร์ หัตถ์ และรอบพับบนจีวร แต่สีที่มีนี้จางหายไปตามกาลเวลา องค์โตถูกทาด้วยสีแดงคาร์มีน และองค์เล็กทาด้วยสีต่าง ๆ หลายสี ท่อนล่างของพระกรของพระพุทธรูปสร้างขึ้นจากดินเหนียวผสมฟางประกอบโครงที่ทำจากไม้ ส่วนท่อนบนของพระพักตร์เชื่อว่าสร้างขึ้นจากไม้ แถวของหลุมและรูที่ปรากฏโดยรอบมีไว้ปักแท่งไม้ที่ช่วยยึดสตักโคชั้นนอก
นอกจากองค์พระพุทธรูปแล้ว ในบริเวณโดยรอบยังรายล้อมด้วยถ้ำและพื้นผิวที่ล้วนตกแต่งด้วยจิตรกรรม เชื่อกันว่ายุครุ่งเรืองสูงสุดทางพุทธศาสนาของบริเวณนี้คือระหว่างคริสต์ศตวรรษที่หกถึงแปด จนกระทั่งถูกมุสลิมเข้ายึดครอง รูปแบบศิลปะที่พบนั้นเข้าใจว่าเป็นศิลปะในศาสนาพุทธ และศิลปะคุปตะจากอินเดีย ผสมผสานอิทธิพลจากซาสซานิกและบีแซนทีน รวมถึงอิทธิพลแบบมณฑลโตคาริสตาน
ใน ค.ศ. 1999 ผู้นำของกลุ่มตอลิบาน มุลลอห์ มุฮัมมัด อุมัรได้ประกาศให้มีการพิทักษ์ปกป้องพระพุทธรูป อย่างไรก็ตาม พระพุทธรูปทั้งสององค์ถูกระเบิดทิ้งใน ค.ศ. 2001 ระหว่างที่ทีมผู้เชี่ยวชาญจากประเทศสวีเดนกำลังมีแผนที่จะทำการบูรณะท่ามกลางวิกฤตมนุษยธรรม
1998-2001: ภายใต้ตอลิบาน
อับดุล วะเฮ็ด (Abdul Wahed) นายพลตอลิบานในพื้นที่ ประกาศเจตจำนงที่จะระเบิดพระพุทธรูปที่หุบเขาทิ้งทั้งหมดตั้งแต่ก่อนที่กองกำลังตอลิบานจะยึกครองพื้นที่ได้ วะเฮ็ดดำเนินการเจาะรูเข้าไปในพระเศียรของพระพุทธรูปเพื่อใส่ระเบิด ต่อมาเขาถูกสั่งห้ามดำเนินการโดยนายกเทศบาลท้องถิ่น รวมถึงได้รับคำสั่งโดยตรงจากผู้นำสูงสุดของตอลิบาน มุฮัมมัด อุมัร แต่ต่อมาก็มีการเผายางบนบริเวณพระเศียรอีก ในเดือนกรกฎาคม 1999 มุลลอห์มุฮัมมัด อุมัร ลงนามในประกาศยืนยันว่าตอลิบานจะทำการอนุรักษ์พระพุทธรูปแห่งบามียาน เนื่องจากในอัฟกานิสถานไม่มีพุทธศาสนิกชนและพระพุทธรูปนี้ก็ไม่ได้มีการบูชาหรือประกอบพิธีกรรมของพุทธเป็นเวลานานแล้ว เขาระบุว่า "รัฐบาลถือว่าพระพุทธรูปแห่งบามียานนี้เป็นแหล่งรายได้สำคัญของอัฟกานิสถาน ฉะนั้น รัฐภายใต้ปกครองของตอลิบานห้ามกระทำการทำลายพระพุทธรูปแห่งบามียานเป็นอันเด็ดขาด" นอกจากนี้ ยังพบเอกสารทางการในต้น ค.ศ. 2000 ที่เจ้าหน้าที่ตอลิบานท้องถิ่นได้สอบถามขอความช่วยเหลือจากสหประชาชาติเพื่อสร้างและปรับปรุงระบบระบายน้ำบริเวณโดยรอบและในองค์พระพุทธรูปเพื่อป้องกันความเสียหาย
อย่างไรก็ตาม ตอลิบานออกประกาศเจตจำนงจะทำลายรูปปั้นใน 27 กุมภาพันธ์ 2001 ส่งผลให้เกิดความโกรธและกระแสต่อต้านอย่างรุนแรงไปทั่ว ผู้อำนวยการองค์การยูเนสโก โคอิชิโระ มัตซุอูระ ได้จัดการประชุมระหว่างรัฐในองค์การความร่วมมืออิสลาม (OIC) ผลจากการประชุมคือรัฐสมาชิกทั้งหมด รวมทั้งปากีสถาน ซาอุดิอาระเบียและสหรัฐอาหรับเอมิเรตส์แสดงจุดยืนต่อต้านการทำลายพระพุทธรูปนี้ ทั้งซาอุดิอาระเบียและสหรัฐอาหรับเอมิเรตส์ยังประณามการทำลายพระพุทธรูปว่าเป็นการกระทำที่ "ป่าเถื่อน" ส่วนประเทศอินเดีย ซึ่งถึงแม้จะไม่เคยยอมรับรัฐบาลของตอลิบานในฐานะรัฐบาลอัฟกานิสถาน ได้ยื่นมือให้ความช่วยเหลือในการขนส่งโบราณวัตถุของบามียานมาไว้ที่อินเดีย ซึ่งอินเดียจะเก็บรักษาไว้ แต่สุดท้ายถูกตอลิบานปฏิเสธ ประธานาธิบดีปากีสถาน เปอร์เวซ มูชาร์ราฟ ได้ทำการเจรจาการทูตนำโดยรัฐมนตรีมหาดไทย โมอีนุดดีน ไฮเดร์ ไปยังคาบูลเพื่อพบกับอุมัร และเจรจาเพื่อป้องกันไม่ให้เกิดการทำลายพระพุทธรูป โดยอ้างว่าการทำลายพระพุทธรูปเช่นนี้เป็นการกระทำที่ไม่เคยมีมาก่อนและขัดต่อหลักของศาสนาอิสลาม
รัฐมนตรีของตอลิบาน อับดุล ซาลาม ซาอีฟ เคยระบุว่ายูเนสโกได้ส่งจดหมายมายังรัฐบาลตอลิบานจำนวน 36 ฉบับเพื่อต่อต้านการระเบิดทำลายพระพุทธรูป โดยมีทูตจากจีน ญี่ปุ่น และศรีลังกา ที่แสดงความเป็นห่วงและต้องการหาทางออกมากที่สุด โดยที่ญี่ปุ่นถึงกับเสนอแผนเพื่อแก้ปัญหานี้มากมาย เช่น แผนการย้ายรูปปั้นทั้งหมดมาไว้ที่ประเทศญี่ปุ่น, หาทางปิดบังหรือซ่อนพระพุทธรูปจากทิวทัศน์ของหุบเขา ไปจนถึงการยอมจ่ายเงินให้ตอลิบานเพื่อไม่ให้ทำลายพระพุทธรูป
แต่ท้ายที่สุด รูปปั้นถูกคำสั่งให้ทำลายทิ้งโดยตรงจาก อับดุล วาลี (Abdul Wali) รัฐมนตรีว่าการกระทรวงการเผยแพร่คุณธรรมและยับยั้งความชั่ว (Propagation of Virtue and the Prevention of Vice)
2001: ถูกทำลายโดยตอลิบาน
รูปปั้นทั้งหมดถูกทำลายด้วยระเบิดไดนาไมต์ในระยะเวลาหลายสัปดาห์ เริ่มตั้งแต่ 2 มีนาคม 2001 แบ่งเป็นช่วงต่าง ๆ โดยช่วงแรกประกอบด้วยการกระหน่ำยิงปืนและอาวุธใส่ ซึ่งแม้จะทลายพระพุทธรูปลงไปมากแต่ยังไม่เพียงพอ รัฐมนตรีกระทรวงข้อมูลข่าวสาร Qudratullah Jamal ระบุในเวลานั้นว่า "การทำลายรูปปั้นนี้ไม่ได้ง่ายอย่างที่คุณคิดหรอกนะ" ท้ายที่สุดตอลิบานนำเอาระเบิดเข้าฝังในรูที่เจาะในรูปปั้น จนรูปปั้นถูกทำลายหมด ยกเว้นส่วนพระพักตร์กนึ่งของพระพุทธรูปองค์หนึ่ง ซึ่งสุดท้ายต้องใช้การยิงจรวดระเบิดเข้าไปจนพังทลายลงมา
อุมัรเคยให้สัมภาษณ์อ่างเปิดเผยต่อกรณีการทำลายรูปปั้นว่า: "ผมไม่อยากจะทำลายพระพุทธรูปแห่งบามียานหรอก ในความเป็นจริงแล้ว มีชาวต่างชาติบางส่วนที่มาหาผมและบอกว่าต้องการจะบูรณะซ่อมแซมพระพุทธรูปแห่งบามียานซึ่งเสียหายบ้างจากฝน ผมตกใจมากกับคำร้องขอเหล่านี้ ผมคิดเลยว่า พวกบรรดาคนตายด้านเหล่านี้ไม่เคยคิดจะสนใจมนุษย์มนาหลายพันคนที่กำลังจะตายเพราะความหิวโหย แต่กลับมากังวลมากมายเหลือเกินกับสิ่งไม่มีชีวิตอย่างรูปปั้น นี่มันน่าเสียใจ (deplorable) เป็นอย่างมากจริง ๆ ผมถึงได้สั่งการให้ทำลายรูปปั้นพวกนี้เสีย ถ้าคนเหล่านี้มาเพื่อช่วยเหลือทางมนุษยธรรมแต่แรก ผมก็ไม่คิดจะสั่งให้ระเบิดพระพุทธรูปทิ้งหรอก"
ในวันที่ 6 มีนาคม 2001 เดอะไทมส์ อ้างคำพูดของมุลลอห์โอมาร์ว่า "มุสลิมทั้งหลายควรจะภูมิใจกับการทุบทำลายรูปเคารพ นี่คือการสรรเสริญอัลลอฮ์ผู้ทุบทำลายพวกมัน [รูปเคารพ]"
ไมเคิล ฟอลเซอร์ ผู้เชี่ยวชาญด้านการอนุรักษ์ ศูนย์พหุวัฒนธรรมศึกษาในเยอรมนี ระบุว่าการทำลายรูปปั้นนี้เป็นการแสดงท่าทีต่อต้านแนวคิดแบบโลกาภิวัตน์ในแง่ของการ "อนุรักษ์วัฒนธรรม" (cultural heritage)
ทอร์ทียาชิป
ทอร์ทียาชิป (tortilla chip) หรือ ชิปเดตอร์ติยา (chip de tortilla) เป็นของขบเคี้ยวชนิดหนึ่ง ทำจากแผ่นแป้งตอร์ติยาข้าวโพดที่ตัดเป็นสามเหลี่ยมแล้วนำไปทอดหรืออบ แป้งตอร์ติยาข้าวโพดได้จากการนำเมล็ดข้าวโพดบ่มในน้ำปูนใส แล้วผสมกับน้ำมันพืช เกลือ และน้ำ แม้จะมีการผลิตทอร์ทียาชิปในเชิงพาณิชย์เป็นครั้งแรกในลอสแอนเจลิสในปลายคริสต์ทศวรรษ 1940 แต่ทอร์ทียาชิปก็เติบโตมาจากตำรับอาหารเม็กซิโกซึ่งยังมีอาหารในรูปแบบใกล้เคียงที่รู้จักกันดีอย่างโตโตโปและโตสตาดา
โดยทั่วไปทอร์ทียาชิปจะทำมาจากข้าวโพดสีเหลือง แต่อาจทำจากข้าวโพดสีขาว สีน้ำเงิน หรือสีแดงได้เช่นกัน ในการทำทอร์ทียาชิปสำหรับจิ้มซอสต่าง ๆ มักใส่เกลือเพียงเล็กน้อยเท่านั้น นอกเหนือจากนั้นอาจแต่งกลิ่นรสทอร์ทียาชิปด้วยรสชาติที่หลากหลาย
ปลาบึก
ปลาบึก เป็นปลาน้ำจืดขนาดใหญ่ชนิดหนึ่ง ไม่มีเกล็ด อาศัยอยู่ในแม่น้ำโขงตั้งแต่ประเทศจีน, ลาว, พม่า, ไทย เรื่อยมาตลอดความยาวของแม่น้ำรวมไปถึงแควสาขาต่าง ๆ เช่น แม่น้ำงึม, แม่น้ำมูล, แม่น้ำสงคราม แต่ไม่พบในตอนปลายของแม่น้ำโขงที่เป็นน้ำกร่อย ซึ่งเป็นจุดที่ไหลออกทะเลจีนใต้ เป็นปลาที่เสี่ยงต่อการสูญพันธุ์เนื่องจากการจับปลามากเกินไป คุณภาพน้ำที่แย่ลงจากการพัฒนาและการสร้างเขื่อนบริเวณต้นน้ำ ปัจจุบันสหภาพระหว่างประเทศเพื่อการอนุรักษ์ธรรมชาติจัดปลาบึกอยู่ในกลุ่มเสี่ยงขั้นวิกฤติต่อการสูญพันธุ์ (critically endangered) และติดอยู่ในบัญชี ไซเตส กลุ่ม 1 ชนิดสัตว์ป่าและซากของสัตว์ป่าท้ายบัญชีอนุสัญญาว่าด้วยการค้าระหว่างประเทศซึ่งชนิดสัตว์ป่า และพืชป่าที่ใกล้สูญพันธุ์ (ไซเตส) (ลำดับที่ 909)
ปลาบึกถือเป็นปลาที่อยู่ในสกุล Pangasianodon (บางข้อมูลจัดให้เป็นเพียงชนิดเดียวที่อยู่ในสกุลนี้) ลักษณะภายนอกที่สามารถแยกแยะปลาบึกออกจากปลาในสกุล Pangasius ซึ่งเป็นปลาในสกุลที่ใกล้เคียงที่สุด ได้แก่ลักษณะของฟันและหนวด ปลาบึกไม่มีฟันและเกือบจะไม่มีหนวด โดยที่ปลาวัยอ่อนมีฟันและกินปลาอื่นเป็นอาหาร แต่เมื่อโตขึ้นฟันจะหลุดไป และตาซึ่งจะอยู่ต่ำกว่ามุมปากเมื่อมองจากด้านหน้าตรง ๆ จะไม่เห็น ซึ่งแสดงให้เห็นถึงการใช้หากินตามพื้นน้ำ อีกทั้งปลาบึกมีซี่กรองเหงือกเล็กกว่า และ ปลายถุงลมจะลงถึงบริเวณช่วงท้องไม่เกินครีบก้น อีกทั้งความกว้างของปากและส่วนหัวของปลาบึกก็มีมากกว่า
อาหารของปลาบึกในธรรมชาติคือพืชชนิดต่าง ๆ เช่น ตะไคร่น้ำ แต่เมื่อนำมาเลี้ยงก็สามารถรับอาหารชนิดอื่นได้ สามารถโตได้ถึง 3 เมตรและหนัก 150–200 กิโลกรัม ใน 5 ปี ปลาที่หนักที่สุดเท่าที่เคยจับได้เป็นตัวเมีย (บางรายงานระบุผิดว่าเป็นตัวผู้) ยาว 2.7 เมตร และหนัก 293 กิโลกรัม (646 ปอนด์) เจ้าหน้าที่กรมประมงสามารถรีดไข่ได้สำเร็จแต่ปลาตัวนี้ก็ตายก่อนที่จะปล่อยกลับธรรมชาติ
ในธรรมชาติยังไม่มีผู้พบปลาวัยอ่อน ปลาบึกเป็นปลาที่อพยพว่ายน้ำจากแม่น้ำโขงในเขตประเทศจีน เพื่อที่จะไปผสมพันธุ์และวางไข่ที่ทะเลสาบเขมร โดยฤดูกาลที่ปลาอพยพมานั้น ที่อำเภอเชียงของ จังหวัดเชียงราย จะถือว่าเป็นประเพณีจับปลาบึก โดยเริ่มตั้งแต่เดือนพฤษภาคม
ปลาบึกถือเป็นอาหารที่ราคาสูงในประเทศลาว ในอดีตมีการประกอบพิธีกรรมร่วมกับการจับปลาชนิดนี้ ซึ่งมีการจับเพียงครั้งเดียวต่อปี และเนื้อปลาก็พบเห็นได้น้อยตามตลาด นอกจากเนื้อแล้ว ตับและไข่ปลาหมักเป็นอาหารรสชาติดี เนื้อปลาบึกมีราคาซื้อขายที่แพงเนื่องจากเป็นปลาที่ไม่ได้มีการเพาะเลี้ยง จึงไม่สามารถกำหนดขนาดของปลาได้ และได้มาจากการจับในฤดูกาลเท่านั้น ปลาบึกมีความเชื่อว่า เมื่อได้รับประทานแล้วจะมีอายุยืนยาว เนื้อของปลาบึกจะมีลักษณะคล้ายกับหมูสามชั้น มีชั้นของหนัง, ไขมัน และเนื้อ และนิยมเลี้ยงเป็นปลาสวยงามด้วย
ปลาบึกได้รับฉายาว่า "ราชินีแห่งแม่น้ำโขง" และมีอีกชื่อเรียกหนึ่งว่า "ไตรราช" ขณะที่ชาวจีนจะเรียกว่า "ปลาขงเบ้ง" (孔明鱼) เนื่องจากมีปรัมปราเล่าว่า ขงเบ้งเมื่อครั้งยกทัพมาทำศึกในภาคใต้ของจีนนั้นได้เกิดเสบียงอาหารขาดแคลน จึงอธิษฐานแล้วโยนกุนเชียงลงในน้ำกลายเป็นปลาขนาดใหญ่เพื่อเป็นเสบียงของกองทัพ คือ ปลาบึก
ปลาบึกที่มีขายในปัจจุบันนี้ส่วนใหญ่เกิดจากการผสมเทียม โดยกรมประมงสามารถผสมเทียมได้ทั้งในบ่อดินและปัจจุบันสามารถเพาะได้ในบ่อปูนซีเมนต์ได้ด้วย โดยได้ลูกปลาออกมานำไปปล่อยไปในแหล่งน้ำหลายแห่งในประเทศ มีเขื่อนบางลาง จังหวัดยะลา เขื่อนแก่งกระจาน จังหวัดเพชรบุรี และบ่อน้ำภายในมหาวิทยาลัยราชภัฏจันทรเกษม เป็นอาทิ โดยมีการกำหนดให้จับได้เป็นช่วงระยะเวลาและปริมาณที่ชัดเจน เช่น ที่เขื่อนแก่งกระจานมีการปล่อยปลาบึกลงไปตั้งแต่ปี พ.ศ. 2528 มีกำหนดในช่วงปลายปีถึงต้นปี เนื่องจากเป็นช่วงฤดูหนาว ที่น้ำจะมีอุณหภูมิเย็น ปลาบึกจะลอยตัวขึ้นมาบริเวณผิวน้ำเพื่อเล่นน้ำ ทำให้จับได้ง่าย
วันแอนแซก
วันแอนแซก (Anzac Day) เป็นวันที่ระลึกประจำชาติในประเทศออสเตรเลียและนิวซีแลนด์ ซึ่งระลึกถึงชาวออสเตรเลียและนิวซีแลนด์ทุกคนที่รับใช้และเสียชีวิตในทุกสงคราม ความขัดแย้งและปฏิบัติการรักษาสันติภาพ" อย่างกว้าง ๆ เดิมกำหนดวันที่ 25 เมษายนของทุกปีเป็นเกียรติแก่สมาชิกกองทัพน้อยออสเตรเลียและนิวซีแลนด์ (Australian and New Zealand Army Corps; ANZAC) ซึ่งรบที่กัลลิโพลีในจักรวรรดิออตโตมันระหว่างสงครามโลกครั้งที่หนึ่ง
สักวาปากหวาน
สักวาปากหวาน เป็นเพลงยอดนิยมเพลงหนึ่งในปีพ.ศ. 2548 ร้องโดยวงเอ็นโดรฟิน ในอัลบัมที่ 2 "สักวา 49" และเป็นเพลงเปิดตัวในอัลบัมที่ 2 ของวงเอ็นโดรฟินอีกด้วย
สักวาปากหวาน เป็นเพลงที่ใช้คำประพันธ์แบบสักวาของไทยที่รู้จักกันดีชื่อ สักวาหวานอื่น หรือ สักวาหวานอื่นมีหมื่นแสน ประพันธ์โดยพระเจ้าบรมวงศ์เธอกรมหลวงบดินทรไพศาลโสภณ ที่มีเนื้อหาเกี่ยวกับการพูดของมนุษย์ โดยวงเอ็นโดรฟิน ยกตัวอย่างเกี่ยวกับความรัก และเพลงนี้ยังแสดงถึงวัฒนธรรมของไทยอีกด้วย
ฟุตบอลโลก 2002
ฟุตบอลโลก 2002 (2002 FIFA World Cup Korea/Japan) จัดขึ้นในเกาหลีใต้และญี่ปุ่น ในวันที่ 31 พฤษภาคม ถึงวันที่ 30 มิถุนายน พ.ศ. 2545 เป็นการแข่งขันฟุตบอลโลกครั้งที่ 17 และเป็นครั้งแรกที่มีเจ้าภาพ 2 ประเทศ ซึ่งทำให้ทีมชาติเกาหลีใต้และทีมชาติญี่ปุ่นเข้าไปเล่นในฟุตบอลโลกโดยอัตโนมัติเช่นเดียวกับทีมชาติฝรั่งเศสที่ชนะเลิศฟุตบอลโลก 1998 และนับเป็นการแข่งขันครั้งแรกที่จัดขึ้นในทวีปเอเชีย
ในการแข่งขันนี้ทีมชาติบราซิลชนะเยอรมนี 2-0 ในนัดชิงชนะเลิศ
ผู้ทำประตู
8 ประตู 5 ประตู 4 ประตู
3 ประตู
2 ประตู